Ázsiabolt | der Chef blogja
Szeretjük az Ázsiaboltot, mert most még nagyobb helyen van (átköltöztek a Vásárcsarnokból a Keravill helyére, ami a csarnok mellett van egyből), így még több termék közül lehet válogatni, nem mintha eddig hiányt szenvedtünk volna mondjuk rizsválasztékből. Szeretjük, mert egy akkora sor fűszerpolcuk van, hogy ember legyen a talpán, aki nem szédül meg, ha mondjuk csak a megfelelő borsot akarja megtalálni. Örülünk az Ázsiaboltnak, mert teából olyan választékuk van, amely nagyobb, mintha összeadnánk a hazai összes gourmet üzlet kínálatát. Tiszteljük őket, mert ha lassan is, de fejlődnek, a személyzet is egyre ügyesebb, többen is vannak, kérdezni is lehet, sőt múltkor kérdezés nélkül az egyikük rámutatatt az egyik instant tésztára, hogy az a legjobb (még ha majdnem mondtam is, hogy “köszi, de ez úgy csíp mint kurvaélet”). Izgalommal tölt el mindig, ha betérünk, mert mindig akad valami újdonság, múltkor pl. a szárított paradicsomos majonézt nem tudtam otthagyni.
És szurkolunk nekik, hogy tovább tudjanak fejlődni, mert az egész koncepció, ötlet zseniális, de ez a weboldal és a webshop nem méltó hozzájuk. Üzenem nekik, hogy ne féljenek segítséet kérni, nincs mese, fel kellene húzni az ország egyik legjobb webshopját, és akkor már ők lennének a város királyai, már ami az online elérhető különleges nyersanyag választékot illeti. Mindenesetre, én hamarosan megint útrakelek, hogy vegyek rendest rizst és valami jó kis szójaszószt.
Tags: ázsia, ázsiabolt, kínai konyha, vásárcsarnok
This entry was posted on vasárnap, február 26th, 2012 at 18:45	and is filed under ázsiai, belső, kínai, országok, Vásárlás. You can follow any comments to this entry through the RSS 2.0 feed. You can skip to the end and leave a comment. Pinging is currently not allowed.